Pedro de la Rosa

Pedro Martínez de la Rosa (lahir 24 Februari 1971) ialah seorang pemandu Formula Satu Sepanyol yang bertanding dalam 107 perlumbaan Grand Prix untuk pasukan Arrows, Jaguar, McLaren, Sauber dan HRT F1. Beliau membuat penampilan sulungnya dalam Formula Satu pada 7 Mac 1999, dan menjadi salah seorang pemandu yang mendapat mata kejuaraan pada perlumbaan sulung mereka. Beliau mendapat 35 mata kejuaraan, termasuk satu podium di Grand Prix Hungary 2006.
 
Pada 21 November 2011, ia telah diumumkan bahawa de la Rosa telah menandatangani kontrak dua tahun untuk memandu bersama HRT F1, namun hanya bersama pasukan tersebut bagi satu musim selepas HRT menarik diri dari Formula Satu bagi musim 2013, dan meninggalkannya tanpa pasukan untuk berlumba pada musim 2013. Pada 16 Januari 2013, de la Rosa telah diumumkan sebagai pemandu pembangunan Ferrari bagi musim 2013.

Kerjaya awal
De la Rosa dilahirkan di Cardedeu, Catalonia, Sepanyol, dan tidak seperti ramai pelumba lain, beliau memulakan kerjayanya dengan mengendalikan kereta alat kawalan jauh. Beliau memenangi kejuaraan kereta alat kawalan jauh Eropah sebanyak dua kali, pada tahun 1983 dan 1984 dan merupakan naib juara dalam kejuaraan dunia pada tahun 1986. Hanya selepas ini, beliau memulakan kerjayanya dalam sukan go-kart dalam sebuah kejuaraan tempatan Sepanyol pada tahun 1988 ketika berusia 17 tahun. Beliau kemudiannya bertanding dalam kejuaraan Spanish Formula Fiat Uno dan menjadi juara pada tahun 1989.

Formula Satu (1999–2013)

Arrows (1999-2000)
Pada tahun , de la Rosa menjadi pemandu ujian untuk Jordan. Pada tahun berikutnya, beliau menyertai Arrows dan mendapat mata kejuaraan dunia pertamanya selepas mendapat tempat keenam pada perlumbaan pertamanya di Grand Prix Australia. Beliau sentiasa menamatkan perlumbaan di hadapan rakan sepasukannya yang lebih berpengalaman, Toranosuke Takagi. Pada tahun , beliau kekal bersama Arrows. De la Rosa mendapat tempat keenam di Grand Prix Jerman dan Grand Prix Eropah.

Jaguar (2001–2002)

Beliau berlumba selama dua tahun bersama Jaguar Racing, dan menjadi rakan sepasukan Eddie Irvine. De la Rosa mendapat 3 mata pada tahun 2001 dan tidak mendapat sebarang mata pada tahun .

McLaren (2003–2009)

Beliau menjadi pemandu ujian untuk McLaren, namun berlumba di Grand Prix Bahrain 2005 selepas Juan Pablo Montoya mengalami kecederaan bahu. Beliau mendapat tempat kelima dan menetapkan masa pusingan terpantas pada perlumbaan tersebut.

Pada 11 Julai 2006, ia telah diumumkan bahawa de la Rosa akan mengambil alih kerusi perlumbaan kedua McLaren, dengan mengantikan Montoya.
 
Di Grand Prix Hungary 2006, de la Rosa mendapat podium pertama dalam kerjayanya selepas mendapat tempat kedua, di belakang Jenson Button.

Selepas terdapat spekulasi yang mengatakan bahawa de la Rosa akan menjadi rakan sepasukan Fernando Alonso pada tahun 2007, Lewis Hamilton mengambil alih kerusi perlumbaan tersebut. De la Rosa meneruskan tugasnya sebagai pemandu ujian pasukan tersebut.

Pada musim , beliau menggabungkan tugas pemandu ujiannya dengan menjadi pengulas perlumbaan untuk saluran Telecinco. Selepas ketiadaannya pada tahun , beliau kembali menjadi pengulas pada tahun .
 
Laporan pada tahun 2007 mengaitkan de la Rosa dengan pasukan Prodrive yang baru, yang ditubuhkan untuk membuat kemunculan sulung mereka pada musim 2008. Spekulasi mencadangkan bahawa Prodrive akan dijalankan dengan sokongan daripada pasukan McLaren, dan bahawa de la Rosa, bersama-sama dengan Gary Paffett akan berlumba untuk mereka pada musim sulung mereka. Walau bagaimanapun, pasukan tersebut gagal untuk memasuki musim baru, dan bagi tahun 2008, de la Rosa kekal sebagai pemandu ujian McLaren.

De la Rosa juga terlibat dalam kontroversi pengintipan dalam pasukannya dan pasukan pesaing, Ferrari. Dengan bukti yang disediakan oleh beliau dan rakan sepasukan, Fernando Alonso, FIA mengecualikan McLaren daripada Kejuaraan Pengeluar Dunia 2007, dan dikenakan denda $ 100 juta. Beliau difahamkan telah menghantar e-mel kepada Mike Coughlan dan Fernando Alonso mengenai persediaan kereta Ferrari.
 
Sebelum Grand Prix Australia 2008, de la Rosa telah dilantik sebagai pengerusi baru Persatuan Pemandu Grand Prix. Beliau menggantikan Ralf Schumacher yang bersara pada masa yang sama. Beliau kekal di McLaren pada tahun 2009. Beliau meninggalkan jawatannya sebagai pengerusi Persatuan Pemandu Grand Prix selepas menandatangani perjanjian untuk memandu untuk Sauber pada tahun 2010. Nick Heidfeld menjadi pengerusi baru persatuan tersebut di Grand Prix Australia 2010.

BMW Sauber/Sauber (2010–2011)

Pada tahun 2010, de la Rosa memandu untuk pasukan Sauber. Rakan sepasukannya ialah pemandu Jepun, Kamui Kobayashi, yang menyertai Sauber dari pasukan Toyota.
 
De la Rosa menamatkan tujuh daripada 13 perlumbaan yang beliau mulakan pada musim 2010, dan mendapat tempat ketujuh di Grand Prix Hungary. de la Rosa berjaya memasuki Q3 sebanyak dua kali, di Silverstone dan di Hungary. Kedua-dua de la Rosa dan Kobayashi bergelut dengan masalah kebolehpercayaan bagi majoriti perlumbaan pada musim ini.
 
Beliau digantikan oleh Nick Heidfeld selepas Grand Prix Itali. de la Rosa menggantikan Heidfeld sebagai pemandu ujian untuk Pirelli, yang dijangka untuk kembali ke Formula Satu pada musim 2011.
 
Selepas Sergio Pérez mengalami kemalangan di Monaco, de la Rosa menggantikan Pérez di Grand Prix Kanada. De la Rosa menamatkan perlumbaan tersebut di tempat ke-12.

Kembali bersama McLaren (2011)
Pada 9 Mac 2011, McLaren mengumumkan bahawa de la Rosa telah menyertai mereka semula sebagai sebagai pemandu ujian dan simpanan mereka.

HRT (2012) 

Pada 21 November 2011, telah diumumkan bahawa de la Rosa telah menandatangani kontrak dua tahun bersama pasukan HRT F1. Rakan sepasukannya ialah pemandu India, Narain Karthikeyan. Kedua-dua pemandu gagal untuk melayakkan diri untuk perlumbaan pertama musim di Australia, dengan de la Rosa hanya mampu untuk melengkapkan tujuh masa pusingan pada perlumbaan hujung minggu tersebut. Pada perlumbaan seterusnya di Malaysia, beliau memulakan dan menamatkan perlumbaan di tempat ke-22 selepas menerima penalti selepas perlumbaan dimulakan semula, namun dinaikkan ke tempat ke-21 selepas Karthikeyan diberikan penalti masa 20 saat.

De la Rosa mendapat tempat ke-21 di China, manakala di Bahrain, beliau mendapat tempat ke-20 selepas bermula dari tempat ke-22. Di Sepanyol, de la Rosa berjaya menamatkan perlumbaan tanah airnya buat kali pertama sejak tahun 1999 dengan mendapat tempat ke-19 dan terakhir. Bagaimanapun, beliau tidak dapat menamatkan Grand Prix Monaco selepas berlanggar dengan Pastor Maldonado pada awal perlumbaan.

Ferrari (2013) 
Pada 16 Januari, Ferrari mengumumkan bahawa de la Rosa telah ditandatangani sebagai pemandu pembangunan mereka, dan membantu Ferrari dalam sumber simulator mereka. Pada 24 Januari, Ferrari mengumumkan bahawa de la Rosa akan berkongsi tugas ujian dalam kereta 2013 mereka, F138, dengan Felipe Massa pada ujian pertama musim ini, bermula pada 5 Februari di Jerez.

Rekod perlumbaan

Ringkasan kerjaya

Keputusan lengkap Formula Nippon
(kunci)
Tebal - Petak pertama Condong - P.Terpantas

Keputusan lengkap Formula Satu
(kunci)

Rujukan

Pautan luar

 Laman sesawang rasmi untuk Pedro de la Rosa
 
 Profil dan statistik Pedro de la Rosa 

Kelahiran 1971
Orang hidup
Pemandu Formula Satu Sepanyol